Сергей Есенин
Бреза

Превод от руски: Георги Динински, —

chitanka.info

Над брезата бяла

своето крило

зима е простряла

като от сребро.

С лекота се рони

пяната от сняг,

в дланите от клони

слага пухкав знак

И стои брезата

в сънна тишина

и снежинки стапя

в златна светлина.

Утрото лениво

обикаля нежно

и сребро звънливо

слага й прилежно.

1913

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.